
2022 жылғы «17» қазан                    № 167                                  Бішкек қаласы


Кеден одағының кейбір техникалық регламенттеріне және Еуразиялық экономикалық комиссия Кеңесінің шешімдеріне өзгерістер енгізу туралы

Еуразиялық экономикалық одаққа мүше мемлекеттерде доңғалақты көлік құралдарын, ауыл шаруашылығы және орман шаруашылығы тракторларын үздіксіз шығаруды қамтамасыз ету және Еуразиялық экономикалық комиссия Кеңесінің 2022 жылғы 17 наурыздағы № 12 өкімімен бекітілген макроэкономикалық тұрақтылықты қамтамасыз етуді қоса алғанда, Еуразиялық экономикалық одаққа мүше мемлекеттер экономикаларының орнықтылығын арттыру жөніндегі шаралар тізбесінің 2.10-тармағын іске асыру мақсатында, 2014 жылғы 29 мамырдағы Еуразиялық экономикалық одақ туралы шарттың 52-бабына, Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссия жұмысының регламентіне № 1 қосымшаның 
29-тармағына және № 2 қосымшаның 11-тармағына сәйкес Еуразиялық экономикалық комиссия Кеңесі шешті:
1. Кеден одағының техникалық регламенттеріне және Еуразиялық экономикалық комиссия Кеңесінің шешімдеріне қосымшаға сәйкес өзгерістер енгізілсін.
2. Осы Шешім ресми жарияланған күнінен бастап күнтізбелік 10 күн өткен соң күшіне енеді.

Еуразиялық экономикалық комиссия Кеңесінің мүшелері:

Еуразиялық экономикалық комиссия 
Кеңесінің 2022 жылғы 17 қазандағы 
№ 167 шешіміне
ҚОСЫМША

Кеден одағының кейбір техникалық регламенттеріне 
және Еуразиялық экономикалық комиссия 
Кеңесінің шешімдеріне енгізілетін 
ӨЗГЕРІСТЕР 

1.  Кеден одағы Комиссиясының 2011 жылғы 9 желтоқсандағы 
№ 877 шешімімен қабылданған «Доңғалақты көлік құралдарының қауіпсіздігі туралы» Кеден одағының техникалық регламентінде (КО ТР 018/2011):
а) 1-тармақтың екінші абзацындағы «2023 жылғы 1 ақпанға дейін» деген сөздер «2024 жылғы 1 ақпанға дейін» деген сөздермен ауыстырылсын;
б) көрсетілген техникалық регламентке № 2 қосымшаның 
46-ескертпесіндегі «2022 жылғы 31 желтоқсанға дейін» деген сөздер 
«2023 жылғы 31 желтоқсанға дейін» деген сөздермен ауыстырылсын.
2.  Еуразиялық экономикалық комиссия Кеңесінің 2012 жылғы 
20 шілдедегі № 60 шешімімен қабылданған «Ауыл шаруашылығы және орман шаруашылығы тракторлары мен олардың тіркемелерінің қауіпсіздігі туралы» Кеден одағының техникалық регламентінде (КО ТР 031/2012):
а) көрсетілген техникалық регламентке 5-қосымшаның 14-тармағының мәтіні бойынша «2023 жылғы 1 қыркүйек» деген сөздер «2024 жылғы 
31 қаңтар» деген сөздермен ауыстырылсын;
б)  көрсетілген техникалық регламентке 51-қосымшаның бірінші абзацындағы «2023 жылғы 31 қаңтарға дейін» деген сөздер «2024 жылғы 
31 қаңтарға дейін» деген сөздермен ауыстырылсын.
[bookmark: _GoBack]3.  Еуразиялық экономикалық комиссия Кеңесінің «Доңғалақты көлік құралдарының қауіпсіздігі туралы» Кеден одағының техникалық регламентіне (КО ТР 018/2011) № 2 қосымшаға өзгерістер енгізу туралы» 2022 жылғы 
15 сәуірдегі № 54 шешімінің 2-тармағының бірінші абзацындағы «2022 жылғы 31 желтоқсанға дейін» деген сөздер «2023 жылғы 31 желтоқсанға дейін» деген сөздермен ауыстырылсын.
4.  Еуразиялық экономикалық комиссия Кеңесінің «Ауыл шаруашылығы және орман шаруашылығы тракторлары мен олардың тіркемелерінің қауіпсіздігі туралы» Кеден одағының техникалық регламентіне өзгерістер енгізу туралы» 2022 жылғы 15 сәуірдегі № 89 шешімінде (КО ТР 031/2012)»:
а) 2-тармақтағы «2023 жылғы 31 мамырға дейін» деген сөздер 
«2024 жылғы 31 мамырға дейін» деген сөздермен ауыстырылсын;
б) 3-тармақтың төртінші абзацындағы «2023 жылғы 31 қаңтарға дейін» деген сөздер «2024 жылғы 31 қаңтарға дейін» деген сөздермен ауыстырылсын.

			
